McBride se doppie geklink | Maroela Media
Robert McBride (Foto: Itumeleng English/African News Agency/ANA)
Robert McBride se kontrak as hoof van die Onafhanklike Polisieondersoekdirektoraat (Opod) sal nié hernu word nie.
LP’s het Donderdag tydens ŉ vergadering van die portefeuljekomitee oor polisie ŉ verslag aanvaar waarin aanbeveel word dat McBride se kontrak nie vir nog vyf jaar hernu behoort te word nie.
Genl. Bheki Cele, die minister van polisie, het aanbeveel dat McBride vervang moet word. Die voorstel is aanvaar nadat niemand beswaar aangeteken het nie.
Die komitee het aangevoer sy redes om nie McBride se kontrak as hoof van Opod te hernu nie is weens die verbrokkeling van die vertrouensverhouding tussen McBride en Cele, asook bewerings van wangedrag teen Opod-lede wat deur die openbare beskermer ondersoek word en die feit dat McBride geen sekerheidsklaring het nie.
Die komitee se verslag sal nou aan die hooggeregshof in Pretoria gestuur word.
Dít volg nadat McBride die Pretoriase hooggeregshof genader het nadat Cele hom in Januarie in kennis gestel het dat sy kontrak nie hernu word nie. McBride het toe gesê dit is nie die minister se besluit nie; die parlement moet die besluit neem.
Goed so – eintlik hoort hy agter tralies.
Die ANC voer ‘n politieke vendetta teen McBride. Hy weet klaarblyklik te veel en gaan vervang word met mak handpop.
Hoog tyd en ek hoop hy verdwyn sommer permanent, die man het ookal met te veel dinge weg gekom.
goed so, mcbride, mr bribe, jyt gedink jys onvervangbaar